Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlased viskasid tulepommi
Ida-Jeruusalemmas Beit Haninas sõitnud Iisraeli auto pihta.
Kaks iisraellast said haavata.
Pärsia lahe araabiariigid
avaldasid ettevaatlikku toetust tuumaleppele Iraaniga.
USA välisminister Kerry saabus regiooni toetust koguma.
Venemaa välisminister Lavrov:
USA sõjalised rünnakud Süüria valitsuse vastu
komplitseeeriksid katseid võidelda ISIL-i vastu.
Palestiinlased viskasid eile tulepommi
Ida-Jeruusalemmas Beit Haninas sõitnud Iisraeli auto pihta.
Kaks iisraellast said haavata ja auto süttis.
Politsei esindaja teatel sai autos olnud 27-aastane naine keskmiselt viga
ja viidi Jeruusalemma haiglasse.
Teine inimene sai viga auto lähedal.
Jeruusalemma linnapea Nir Barkat palus politseil pärast eilset rünnakut
Jeruusalemma ida- ja põhjaosas jõude tõhustada.
Politsei teatel viskasid palestiinlased eile Läänekaldal,
Karmei Tzurist lõunas neli tulepommi Iisraeli autode pihta.
Puuduvad teated vigastustest ja purustustest.
Nüüd USA jõupingutustest koguda toetust tuumaleppele -
Lähis-Idas ringreisil viibiv USA välisminister Kerry,
kes kogub araabiamaade toetust tuumaleppele Iraaniga,
saabus eile Qatarisse,
kohtunud eelnevalt Kairos oma Egiptuse kolleegi Shoukry
ja president al-Sisiga.
Kerry kohtumistel Dohas Pärsia lahe araabiamaadega
avaldasid Laheriigid tuumaleppele ettevaatlikku toetust.
Nad rõhutasid, et leping peaks tooma
sekkumise asemel stabiilsust ja heanaaberlikkust.
Qatari välisminister al-Attiyah tervitas Kerryt Qataris
kõnelustel Pärsia lahe koostöönõukogu kuue riigiga.
Tema sõnul tahab nõukogu kindlustada,
et tuumarelvad regiooni ei ohustaks.
Kinnitame GCC riikide positsiooni:
säästa regiooni tuumarelvaohu eest, tunnustades regiooni riikide õigust
kasutada tuumatehnoloogiat rahumeelsetel eesmärkidel
kooskõlas vastavate rahvusvaheliste reeglitega.
USA energiaminister Moniz, üks Iraani tuumaleppe arhitekte ütles,
et kui ta oleks iisraellane, ta toetaks lepingut,
sest see kaotab eksistentsiaalse ohu, mida kujutab tuumapommiga Iraan.
Moniz möönis siiski, et Washington ei nõua tuumaleppes Iraanilt
täielikku läbipaistvust varasema tuumategevuse suhtes.
Moniz kordas USA välisministri Kerry avaldusi,
kus selgitati, et Iraan ei saa USA liitlaseks
ja Washingtoni peamised sanktsioonid Teheranile jäävad paika,
sh sanktsioonid seoses terrorismi toetamise
ja inimõiguste rikkumisega.
USA energiaminister kordas oma pühendumust juudiriigile
ja rõhutas Iisraeli ja USA tugevaid liitlussuhteid.
Ta lisas, et Iraan lastakse "kastist välja" vaid siis,
kui see muudab oma käitumist ja Iisraeli-vastast retoorikat.
Kõrge USA julgeolekuametnik ütles Ühendriikides,
et Washington kaitseks Iisraeli, kui Iraan peaks seda ründama.
Ta rõhutas USA pühendumust
Iisraeli sõjalise kvalitatiivse edumaa säilitamisele
ja ütles, et F-35 hävitajaid
ei kavatseta müüa teistele riikidele Iisraeli naabruses.
Ametniku sõnul võiksid kõnelused Iisraeli kompensatsioonipaketi teemal
seoses tuumaleppega alata kahe kuu pärast,
kui USA Kongress on lepingu heaks kiitnud.
Nüüd Süüria kriisist -
Venemaa välisminister Lavrov hoiatas,
et USA sõjalised rünnakud Süüria valitsuse relvajõudude vastu
komplitseeriksid katseid võidelda ISIL-i ja teiste islamirühmitustega.
Eelnevalt teatas USA, et otsustas lubada õhurünnakuid
USA treenitud Süüria mässuliste kaitseks.
Oleme rõhutanud, et see positsioon on illegaalne ja pole kasulik,
kuna rikub rahvusvahelist õigust
ja on takistuseks ühisrinde loomisele võitluseks terrorismiga,
sh ISIL-i ja al-Nusra Rinde ning teiste vastavate rühmitustega.
Hetkel on suurim oht Iraagis
ja kogu Lähis-Idas nn Islamiriik.
Osutame Süüria valitsusele tõepoolest sõjalist ja tehnilist toetust
selle ohuga võitlemiseks,
nagu osutame ka Iraagi valitsusele ISIL-iga võitlemiseks.
Venemaa on olnud Süüria 4-aastases sõjas
Assadi režiimi peamisi toetajaid,
pakkudes sõjalist ja diplomaatilist toetust.
Lavrov kohtus eile õhtul Dohas nii USA välisministri Kerry
kui Saudi Araabia välisministri al-Jubeiriga.
Ta rõhutas pakilist vajadust leida lahendus Süüria sõjale,
mis on ÜRO andmeil nõudnud üle 220 000 inimelu.
USA tippametnik ütles, et ministrid tunnustasid kohtumisel vajadust
konflikt poliitiliselt lahendada
ja opositsioonirühmituste tähtsat rolli lahenduse saavutamisel.
Iraagis teatas Briti kaitseminister Fallon,
et Suurbritannia tõhustab toetust ISIL-iga võitlevale Iraagi armeele
ja jätkab õhurünnakuid Iraagis.
Fallon rääkis Iraagi reporteritega pärast kohtumist kolleeg al-Obeidiga
Iraagi pealinnas Bagdadis.
Minu visiit kinnitab Ühendkuningriigi toetust Iraagile.
Võtame kasutusele meetmeid toetuse suurendamiseks
Iraagi maavägede treenimiseks
ja et anda väljaõpet lõhkeseadmetega võitlemiseks,
mis on Iraagi armee suurim väljakutse.
Arutasime, mida Inglismaa saab teha toetuse suurendamiseks edaspidi
ja nagu varem öelnud oleme, õhurünnakud jätkuvad
ja jätkub meie õhutoetus Iraagi maavägedele.
Inglismaa osaleb USA koalitsioonis,
mis korraldab õhurünnakuid Iraagi ja Süüria islamistide vastu.
Briti parlament on seni lubanud oma vägedel
koalitsiooni Iraagis vaid aidata.
Türgi sõjanõukogu alustas Ankaras 2-päevast kohtumist,
mis alustab armee tippešelonis restruktureerimisprotsessi.
Praegune peastaabiülem Ozel saadetakse kohtumise järel erru.
Kohtumist juhib Türgi peaminister Davutoglu
ja see viib muutustele Türgi tippsõjaväelaste seas.
Teeme siiraid jõupingutusi
kestva rahu ja stabiilsuse saavutamiseks regioonis
ning ka demokraatia ja õiguskorra kinnitamiseks meie maal.
Türgi Vabariigil on unikaalne koht maailma võimsamate riikide seas.
Türgi suudab tagasi lüüa kõik rünnakud oma riigi ja rahva vastu.
Ozeli peaks asendama Türgi maavägede ülem Akar.
Enne jõustumist
peab otsuse kinnitama Türgi president Erdogan.
Tänaseks Jeruusalemmast kõik!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri